આમ તો, આ સમગ્ર ઘટનાક્રમ ૧૧ ઓક્ટોબરથી શરૂ થયો હતો. જ્યારે વડાપ્રધાન નરેન્દ્ર મોદીએ લખનૌમાં દશેરામાં જય શ્રી રામના જયઘોષ સાથે પોતાના ભાષણની શરૂઆત કરી, પછી ૧૬ ઓક્ટોબરે સુબ્રમણ્યમ સ્વામીએ અલ્હાબાદમાં જાહેરાત કરી કે ૨૦૧૯ની લોકસભાની ચુંટણી પહેલા રામ મંદિર બની જશે. ૧૭ ઓક્ટોબરે કેન્દ્રીય કેબીનેટે રામાયણ મ્યુઝીયમ બનાવવા માટે બજેટ મંજુર કર્યુ અને ૧૮ ઓક્ટોબરે તો કેન્દ્રીય મંત્રી મહેશ શર્મા રામાયણ મ્યુઝીયમ બનાવવા અયોધ્યા પહોચી ગયા. બોલો આટલી ઝડપી આ પહેલા ભારતમાં કોઈ યોજના મંજુર અને શરૂ થઈ છે?